
DR 30.11.2017                                                           95                   

 
Bagi tertuduh yang belum disabit kesalahan di Mahkamah Tinggi, telah 

diputuskan melalui pindaan ini dengan harapan bahawa mereka akan didorong untuk 
memberi bantuan kepada agensi penguat kuasa dalam mengendalikan aktiviti 
pengedaran dadah.  

Tuan Pengerusi, apa sebenarnya mesej yang hendak disampaikan oleh 
kerajaan dengan pindaan ini adalah harapan bahawa kuat kuasanya pindaan ini 
masyarakat akan lebih berwaspada supaya tidak dipergunakan dengan sindiket-sindiket 
pengedaran dadah. Umum diketahui bahawa sindiket dadah ini menawarkan pulangan 
yang lumayan dan berkebolehan membayar upah yang begitu tinggi. Kerajaan 
mengharapkan bahawa kerajaan masih berpegang kepada prinsip tidak akan 
berkompromi dengan mereka yang sengaja tidak mengambil tahu atau mengamalkan 
willful blindness dalam aktiviti pengedaran dadah.  

Bagi kerajaan, ungkapan dengan izin, ‘ignorant of the law is no excuse’ adalah 
terpakai dengan nyata kepada semua pihak di luar sana bahawa kerajaan memang akan 
melaksanakan tindakan yang begitu agresif untuk menentang perang dadah. Itu sahaja 
Tuan Pengerusi.  

Tuan Pengerusi [Datuk Seri Dr. Ronald Kiandee]: Terima kasih Yang 
Berhormat Menteri. Ahli-ahli Yang Berhormat, masalah ialah bahawa pindaan seperti 
yang dicadangkan oleh Yang Berhormat Bukit Gelugor dalam kertas pindaan hendaklah 
disetujukan.  

[Masalah dikemukakan bagi diputuskan; dan tidak disetujukan] 

 

Fasal 2 [Pindaan]- 

Tuan Pengerusi [Datuk Seri Dr. Ronald Kiandee]: Sila Yang Berhormat 
Menteri. 

 

6.21 ptg. 

Menteri di Jabatan Perdana Menteri [Dato’ Sri Azalina Dato’ Othman Said]: 
Tuan Pengerusi, sub fasal 2(b) rang undang-undang ini akan memasukkan subseksyen 
39B(2A), (2B) dan (2C) ke dalam Akta Ibu dipinda: 

(a) dalam perenggan 39B(2A)(d) yang dicadangkan dengan 
menggantikan perkataan “the Public Prosecutor certifies in 
writing to the court that in his determination”, dengan perkataan 
“that”; 

(b) dengan memotong subseksyen 39B(2B); 

(c) dengan menomborkan semula subseksyen 39B(2C) sebagai 
subseksyen 39B(2B); dan 

(d) dalam perenggan 39B(2B) yang dinomborkan semula, dengan 
menggantikan perkataan “For the purposes of subsection (2A) 
and (2B)”, dengan perkataan “For the purposes of subsection 
(2A). 

Pindaan kepada subfasal 2(b) rang undang-undang bertujuan untuk 
meniadakan perakuan daripada pendakwa raya tentang bantuan yang diberikan oleh 
orang yang disabitkan.  

Tuan Pengerusi [Datuk Seri Dr. Ronald Kiandee]: Ahli-ahli Yang Berhormat, 
masalah ialah bahawa pindaan sebagaimana yang tertera di dalam kertas pindaan oleh 
Yang Berhormat Menteri di Jabatan Perdana Menteri yang telah dibentangkan sekarang 
ini terbuka untuk dibahas.  

Ahli-ahli Yang Berhormat, masalah ialah bahawa pindaan seperti yang 
dicadangkan oleh Yang Berhormat Menteri di Jabatan Perdana Menteri di dalam kertas 
pindaan hendak disetujukan. 

[Pindaan dikemukakan bagi diputuskan; dan disetujukan] 

[Fasal 2 diperintahkan jadi sebahagian daripada rang undang-undang] 

 

 



Bagi tertuduh yang belum disabit kesalahan di Mahkamah Tinggi, telah diputuskan melalui pindaan ini dengan harapan bahawa mereka akan didorong untuk memberi bantuan kepada agensi penguat kuasa dalam mengendalikan aktiviti pengedaran dadah. Tuan Pengerusi, apa sebenarnya mesej yang hendak disampaikan oleh kerajaan dengan pindaan ini adalah harapan bahawa kuat kuasanya pindaan ini masyarakat akan lebih berwaspada supaya tidak dipergunakan dengan sindiket-sindiket pengedaran dadah. Umum diketahui bahawa sindiket dadah ini menawarkan pulangan yang lumayan dan berkebolehan membayar upah yang begitu tinggi. Kerajaan mengharapkan bahawa kerajaan masih berpegang kepada prinsip tidak akan berkompromi dengan mereka yang sengaja tidak mengambil tahu atau mengamalkan willful blindness dalam aktiviti pengedaran dadah. Bagi kerajaan, ungkapan dengan izin, 'ignorant of the law is no excuse' adalah terpakai dengan nyata kepada semua pihak di luar sana bahawa kerajaan memang akan melaksanakan tindakan yang begitu agresif untuk menentang perang dadah. Itu sahaja Tuan Pengerusi. Tuan Pengerusi [Datuk Seri Dr. Ronald Kiandee]: Terima kasih Yang Berhormat Menteri. Ahli-ahli Yang Berhormat, masalah ialah bahawa pindaan seperti yang dicadangkan oleh Yang Berhormat Bukit Gelugor dalam kertas pindaan hendaklah disetujukan. [Masalah dikemukakan bagi diputuskan; dan tidak disetujukan]. Fasal 2 [Pindaan]- Tuan Pengerusi [Datuk Seri Dr. Ronald Kiandee]: Sila Yang Berhormat Menteri. 6.21 ptg. Menteri di Jabatan Perdana Menteri [Dato' Sri Azalina Dato' Othman Said]: Tuan Pengerusi, sub fasal 2(b) rang undang-undang ini akan memasukkan subseksyen 39B(2A), (2B) dan (2C) ke dalam Akta Ibu dipinda: (a) dalam perenggan 39B(2A)(d) yang dicadangkan dengan menggantikan perkataan "the Public Prosecutor certifies in writing to the court that in his determination", dengan perkataan "that"; (b) dengan memotong subseksyen 39B(2B); (c) dengan menomborkan semula subseksyen 39B(2C) sebagai subseksyen 39B(2B); dan (d) dalam perenggan 39B(2B) yang dinomborkan semula, dengan menggantikan perkataan "For the purposes of subsection (2A) and (2B)", dengan perkataan "For the purposes of subsection (2A). Pindaan kepada subfasal 2(b) rang undang-undang bertujuan untuk meniadakan perakuan daripada pendakwa raya tentang bantuan yang diberikan oleh orang yang disabitkan. Tuan Pengerusi [Datuk Seri Dr. Ronald Kiandee]: Ahli-ahli Yang Berhormat, masalah ialah bahawa pindaan sebagaimana yang tertera di dalam kertas pindaan oleh Yang Berhormat Menteri di Jabatan Perdana Menteri yang telah dibentangkan sekarang ini terbuka untuk dibahas. Ahli-ahli Yang Berhormat, masalah ialah bahawa pindaan seperti yang dicadangkan oleh Yang Berhormat Menteri di Jabatan Perdana Menteri di dalam kertas pindaan hendak disetujukan. [Pindaan dikemukakan bagi diputuskan; dan disetujukan] [Fasal 2 diperintahkan jadi sebahagian daripada rang undang-undang].